На сустрэчах прысутнічалі таксама бацькі дзяцей з інваліднасцю. Адной з галоўных праблем падчас выездаў была названа слабая інфармаванасць тых, для каго дзейнічаюць падобныя праекты. Спецыялісты ТЦСАН Ларыса Шчарбачэвіч, Алена Жданюк, Алена Рай патлумачылі замацаваныя ў Канвенцыі палажэнні, механізмы абароны правоў такой катэгорыі насельніцтва. Ішла гутарка і пра паслугі, якія сёння можна атрымаць у ТЦСАН. Найбольш каштоўным з’яўляецца тое, што маладыя людзі з інваліднасцю маюць магчымасць развіваць працоўныя навыкі, вучыцца самаабслугоўванню. Для іх арганізавана работа дванаццаці гурткоў па розных кірунках дзейнасці, распачаты цікавыя праекты і ініцыятывы. Падчас абмену думкамі ўзнікла меркаванне пра неабходнасць адкрыцця філіяла аддзялення дзённага знаходжання інвалідаў у Ракаве. Праведзены таксама індывідуальныя кансультацыі па хвалюючых пытаннях для асобных сямей.